افغانستان نینگ شمالیده جایلشگن بلخ ولایت مقامی بناسیده اویوشتیریلگن هجوم عاقبتیده بلخ والیسی محمد داود مزمل حیاتینی یوقاتدی.
بلخ ولایتی مزارشریف امنیه قومندانلیگی سوزچیسی محمد آصف وزیری اوشبو هجوم نینگ والیلیک بناسیده محلی ییتکچیلر اورین آلگن اداری جلسه جریانیده اویوشتیریلگن لیگینی ایتدی.
خوددی شو هجوم عاقبتیده بلخ والیسی محمد داود مزمل بیلن بیرقطارده ایککی نفر تینچ اهالی نینگ حیاتینی یوقاتگن لیگینی معلوم قیلگن وزیری حادثه بیلن تیگیشلی تیرگاو باشله تیلگن لیگینی قید ایتدی.
شاهدلر والیلیک بناسیگه امبولانسلر جونه تیلگن لیگینی و تیگره کده گی یوللرنینگ ترافیک اوچون یاپیب قوییلگن لیگینی افاده ایتدی.
هجوم نینگ مسؤلیتینی حلی گچه هیچ کیم بوینی آلگن یوق.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
